David Campese

David Campese, nascut lo 21 d'octobre de 1962 a Queanbeyan, es un ancian jogaire de rugbi de XV internacional australian, evoluant al pòst d'alièr o d'arrièr. Format inicialament al rugbi de XIII, elegit la version melhora pendent son escolaritat. A tanben d'originas Italianas.

Escaissat Campo, aquel jogaire totalament eterodòx es l'un dels melhors australians de l'istòria, coma o pròvan sas 101 seleccions en equipa d'Austràlia. Ven lo segond jogaire mondial, après lo francés Philippe Sella a aténher lo nombre de cent capas en equipa nacionala. A detengut lo recòrd del mond d'ensages en partida internacionala, amb 64 realizacions, abans d'èsser despassat pel japonés Daisuke Ohata en 2006.
esquèrra|vinheta|274x274px|La legenda
Disputa tres Copas del mond amb l'equipa d'Austràlia, dont la de 1991 en Anglatèrra emportada per los Wallabies. Pendent aquesta, es nommat melhor jogaire del torneg. Jogaire espectacular, es reputat per son famós pas de l'auca e son improvisacion, aquesta avent ocasionat d'accions d'engèni mas egalament de las malescadudas celèbras.

En 2001, es intronizat al Temple internacional del rugbi.
Categoria:Rugbi de XV
Categoria:Rugbi
Categoria:Rugbi de XIII
Categoria:Austràlia
Categoria:Jogaire de rugbi
Categoria:Jogaire internacional de rugbi